Майсей Якаўлевіч Грынблат

Майсей Якаўлевіч Гры́нблат (, Мінск — ) — беларускі этнограф, фалькларыст, гісторык. Кандыдат гістарычных навук (1945).

 Біяграфія 
Скончыў у 1930 годзе Ленінградскі ўніверсітэт. Працаваў акцёрам у трупе Уладзіслава Галубка (1921—1925). З 1930 года ў АН Беларусі, у Інстытуце гісторыі (1931—1941; 1945—1956) і Інстытуце мастацтвазнаўства, этнаграфіі і фальклору (1957—1976), адначасова выкладаў у Мінскім педагагічным інстытуце (1937—1941) і БДУ (1939—1941, 1945—1955).

 Навуковая дзейнасць 
Даследаваў духоўную і матэрыяльную культуру, грамадскі побыт, этнагенез беларусаў, бібліяграфію беларусазнаўства. Адзін з аўтараў даследавання «Беларуская народная вусна-паэтычная творчасць» (1967), нарыса «Беларусы» ў кнізе «Народы Еўрапейскай часткі СССР» (т. 1, 1964). Склаў зборнік фальклору «Песні беларускага народа» (т. 1, 1940), «Радзінная паэзія» (1971), «Загадкі» (1972, з А. І. Гурскім), «Прыказкі і прымаўкі» (кніга 1—2, 1976), «Выслоўі» (1979).

 Творы 
Адзін з аўтараў двухтомнай (Т.1, 1961) і пяцітомнай (Т.1, 1972) «Гісторыі Беларускай ССР».

 «Краязнаўчыя музеі і вясновая пасяўная кампанія» (1932)
 «Сталін у яўрэйскай народнай творчасці» (1939, складальнік)
 «Песні беларускага народа» (1940, Т.1, рэдактар, складальнік)
 «Беларуская народная архітэктурная разьба» (1958, рэдактар)
 «Беларускія народныя песні» (1959, рэдактар)
 «Белорусы: Очерки происхождения и этнической истории» (1968)
 «Праблемы сучаснага беларускага фальклору» (1969, рэдактар)
 «Сказки народов СССР» (1970, складальнік)
 «Беларуская этнаграфія і фалькларыстыка» (1972)
 «Загадкі» (1972, складальнік)
 «Зімовыя песні: калядкі і шчадроўкі» (1975, рэдактар)
 «Прыказкі і прымаўкі: у 2 кн.» (1976, складальнік)
 «Этнаграфічны зборнік (даклады аддзялення этнаграфіі і Геаграфічнага таварыства Беларускай ССР)» (1975, рэдактар)
 «Выслоўі» (1979, складальнік)
 «Вяселле: песні» (кн. 1, 1980, рэдактар)
 «Вяселле: песні» (кн. 2, 1981, рэдактар)
 «Вяселле: песні» (кн. 3, 1983, рэдактар)

 Пераклады 
 Вітаўтас Місявічус. «Мядзведжая акадэмія» (1988, пераклад з літоўскай)

 Літаратура 

 Список основных работ М. Я. Гринблата // Сов. этнография. 1976. № 2.

 Спасылкі 


Катэгорыя:Гісторыкі СССР
Катэгорыя:Гісторыкі Беларусі
Катэгорыя:Беларусазнаўства